Тақырыбы: Қарттарым-асыл қазынам
Мақсаты:
Оқушылардың бойына халқымыздың қадір-қасиетін сіңіру,үлкенді сыйлай білуге, өз ата-бабасын ұмытпай есте сақтауға және аталы сөзден ғибрат алуға тәрбиелеу.
Көрнекілігі: интерактивті тақта, нақыл сөздер жазылған плакаттар
Барысы:
І Ұйымдастыру
1-жургізуші:
Қымбатты ақ жаулықты әжелер мен ақылдың кенін арқалаған айбынды аталар. 5-2-сынып оқушыларының қатысуымен  1 қазан - Қарттар күніне орай ұйымдастырылған  «Қарттарым-асыл қазынам» атты  іс-шарамызға қош келдіңіздер! 
Хор:  
Ендігі кезекте мектеп директоры : Гулжазира Бекенқызына беріледі.
2-жургізуші:
Мерекеңіз құтты болсын ата-апа!
Көкіректен жыр төгілмей жата ма?
Зейнетіне жетіңіздер өмірдің,
Кенеліп бір ілтипатты батаға.
1-жургізуші:
Қарт кісіні құт-береке деп танысақ-ол ұрпақ көрегендігі. Ұрпағы  құрметтеген ата-ана әр кезде де бақытты.
Біздің ауылымызда  қария  қарт ата-әжелеріміз бар  бүгін бізде қонақта.
Қадірлі ата-әжелер бүгінгі мерекелеріңізбен шын жүректен құттықтаймыз. Сіздер жас ұрпаққа әрқашан төзімділіктің, даналықтың үлгісі болып келесіздер.Сіздерге зор денсаулық,ұзақ ғұмыр тілейміз.
2-жургізуші:
Халқымызда «Өзің өлгенше, немерең өлгенше» деген сөз бар.
Бала,немере туралы ақын Мұзафар Әлімбаев былай дейді.
Бала деген бал екен,
Бал дегенің бала екен.
Немеренің бойында,
Бар жақсылық бар екен.
Туған балаң жай ғана,
Демесең де жат бөтен,
Нағыз бала ойласаң.
«Немере» екен тәтті екен.
 Оқушылардың ата-әжелеріне деген жыр шумақтарына берелік.


Аймира:
Менің әжем Жұмагул
Ұл мен қыздың бағы әжем.
Ертегі айтып бер десем,
Айтып береді тағы әжем.
Амина:
Көп жасаған қария,
Хадиша апай дария.
Көп өнеге сөзі бар,
Сөзі соқпақ өзі нәр.
Томерис:
Қарттарымыз ардақты,
Әрбір сөзі салмақты.
Алмагүл апйдың сөзін ұқпасаң,
Тістерсің бір күн бармақты.
Нуралан:
Шықпай қалса есебім,
Қиысын тауып әйтеуір.
Сәуле апайға жетемін,
Түсіндірді ұрыспай,
Рахмет айтып кетемін.
Диана:
Елизавета әжеміз,
Әліппені үйреткен.
Жетпістен асқан шағында,
Мектепті қимай ол кеткен.
Ерасыл:
Ағылшын тілін білмесең,
Қиналасың күнде сен.
Деген сөзі жадымда,
Фатима апай жайсаң жан.
 1-жургізуші:
Ата-әжем мақтанышым менің де,
Қонақ болып отыр менің төрімде.
Өзіңе арнап былай тәтті үніммен,
Ән салатын кезім келді менің де.
5 сынып оқушысы: Айтбаева Дариға ән «Мектебім»
1-жургузуші:
Мен атамның жалғасымын
Ата-бабаң ардақты,
Жамандыққа бармапты.
Ардақ тұтып үлкенді,
Ата жолын жалғапты.

Гулмира
Жылдар-жылдар тарихтың мол беттері,
Мейрамкүлдің шәкірттері көп тегі.
Көңілімді шат сезімге баурайды,
Халқымыздың бүгінге мен өткені.

Әлібек
Математика пәнінің
Қарлығаш апай маманы.
Олимпиядаға әр жылы,
Шәкірттерді шығарды.
Жүлделі орын алғанда,
Ерекше апай қуанды.

Азамат
Ұстамды қстаз Клара
Сабақпен қоса балаға.
Байсалды мінез үйретті
Еңбегімен еленіп
Зейнеткерге ол кетті.

Дініслам
Надя апай еңбектің
Саласын талай меңгерген
Тәртіп бар жерде іс бар деп,
Айтуды өзге жан көрген.

Алтынай
Елеулі сабақ еңбек
Еңбек бәрін жеңбек.
Гулсара апай үйреткен
Тігу, пішу, қию
Солай жасаудың түрлерін.

Қарлығаш
Толтырып тақияны есепке,
Табыңдар шешімін есептеп.
Түбірін алшын, бөлімнен.
Алмас ағай үйреткен.


Кенжегул
Светлана Сатпаевна
Маманыт ол орыс тілінің.
Маңдай  терін  төгіп жүрген,
Білімді ұстаз ол біздің.

Лашын
Жүргені жылы тілі епті,
Бастауыш орыс сыныптан.
Оқытқан талай бқбекті,
Тамара әжей мықтысың!

Аделя
Физиканың маманы,
Ләжай апай зейнеткер.
Өзгеден сіз ерексіз,
Кетпеңіз сіз керексіз.
2-жургізуші:
Ата-әже ауылымның асылдары,
Жайнасын көңілдердің жасыл бағы.
Сіздер үшін ән мен күй,өлең мен би.
Сіздер үшін мереке шашулары.
2 сынып оқушылары

Би: Қыздар тобы: 
1-жургізуші:
«Бабаларым, рахмет сендерге!
Балаларым болмасын деп бос кеуде,
Қобызыңмен қосып ән мен тіл бердің,
Өмірге мен мылқау болып енгенде
Бабаларым, рахмет сендерге!»,- деп Мұқағали Мақатаев атамыз айтқандай міне,  біз өзіміздің ата-әжелеріміздің  алдында қарыздармыз. Ол қарызымызды тек жақсы тәрбие арқылы, адамгершілігі мол, мейірімді болу арқылы ғана, оларды көрген жерде құрметтеп сыйлау арқылы ғана қайтара аламыз.
Ендігі кезекте осы бүгінгі іс-шарамызға қонаққа  келген  қарттарымызға сөз берелік .....

